Xavier-Marie Baronnet

**Xavier-Marie Baronnet** (1927–2012) var en fransk ordensgeistlig og katolsk biskop av Port Victoria på Seychellene.

For sitt arbeid ble han utnevnt til ridder av Æreslegionen av president Jacques Chirac den 18. februar 1998 og offiser av Æreslegionen av François Hollande den 13. juli 2012.

## Liv og virke
### Bakgrunn
Xavier-Marie Baronnet, som ble døpt den 1. mai 1927, vokste opp i Pontivy i departementet Morbihan i Bretagne. Etter militærtjenesten sluttet han seg til jesuittordenen den 16. oktober 1950 i Laval, hvor han fullførte sitt novisiat fra 1950 til 1952. Fra 1953 til 1956 studerte han filosofi i Chantilly og fullførte en undervisningspraksis ved *École Ste Geneviève*.

### Prest
Etter å ha studert katolsk teologi fra 1957 til 1961, ble han presteviet den 7. september 1960.

Xavier-Marie Baronnet studerte afrikansk sosiologi ved Sorbonne i Paris og deltok i 1962 i grunnleggelsen av og aktivitetene til INADES *(Institut Africain pour le Développement Economique et Social)*, en organisasjon (NGO) for utviklingsprosjekter i Afrika med base i Elfenbenskysten. 

Etter ytterligere omfattende formasjon og skolering i sin orden forlot han Afrika i 1966 og dro til Fransk Polynesia, hvor han støttet arbeidet til erkebiskopene av Tahiti (Paul-Laurent-Jean-Louis Mazé SS.CC. og, fra 1973, Michel-Gaspard Coppenrath). 

Fra 1976 virket pater Baronnet i Réunion i Indiahavet. I 1980 var han involvert i grunnleggelsen av CEDOI *(Conférence Episcopale d'Océan Indies)* i Réunion.

I 1987 ble han utnevnt til generalalmonissær for *Scouts de France* og trente ledere og sjelesørgere der. 

Fra 1993 til 1993 var han sekretær for *Den katolske konferanse på øyene Mauritius, Réunion og Seychellene*. 

I 1994 ble han utnevnt til superior for jesuittene som arbeidet i regionen Det indiske hav.
### Biskop av Port Victoria (Seychellene)
Pave Johannes Paul II utnevnte ham til biskop av Port Victoria den 3. mars 1995. Han ble ordinert til biskop av biskopen av Saint-Denis-de-La Réunion, Gilbert Guillaume Marie-Jean Aubry, den 25. juni 1995; medkonsekratorer var Maurice Piat C.S.Sp., biskop av Port-Louis, og Jean-Samuel Raobelina M.S., biskop av Tsiroanomandidy.

Biskop Xavier-Marie Baronnet satte i gang renoveringen av *Cathedral de l'Immaculée Conception*, senere også helligdommen *Vår Frue av La Salette* (*Cap Ternay*-kapellet), klosteret for *Sœurs de Saint- Joseph de Cluny* i Roche Caïman, kirken *St. Joseph på Praslin*, og andre. Under hans bispetid på Seychellene ble det utviklet flere nye grupper, bevegelser og tjenester som PODAS, en sammenslutning av foreldre til funksjonshemmede, og en tilsvarende forening av foreldre til funksjonshemmede barn. Han tok også initiativ til familiefremmende foreninger, APSHF *(Association for Promotion of Solid Humane Families)* og *Association pour la promotion des familles humaines et solides*, samt en forening for  kristne fiskere på Seychellene, *Le Syndicat Chrétien des Pêcheurs Seychellois*.

Biskop Baronnet var engasjert i opplæring og bestilte oversettelsen av Det nye testamente til kreolsk. Han forhandlet fram en avtale med det nasjonale utdanningsdepartement på Seychellene om å etablere katolske skoler for en periode på 99 år og for et symbolsk beløp på én rupi (1,00 Rs.) per år.

Biskop Baronnet grunnla *La Mission Catholique Romaine aux Seychelles*, hvorfra Den romersk-katolske kirke på Seychellene oppsto.

I 1998 støttet han sammenslåingen av de to ordenskongregasjonene *Congrégation des sœurs de Sainte Elizabeth* og *Sœurs des Filles de Marie*.

Som hjelper for hans mangfoldige tjeneste ble Denis Wiehe C.S.Sp. utnevnt til ham som koadjutorbiskop den 14. mai 2001. 

### Fratreden
Etter at Johannes Paul II godtok hans aldersbetingede fratreden den 1. juni 2002 av aldersgrunner, vendte Baronnet tilbake til hjemlandet Frankrike, og tilbrakte sin pensjonisttilværelse i Paris.

## Død
Biskop Xavier-Marie Baronnet døde i Paris den 8. september 2012. Begravelsesritene ble presedert over av Jean-Yves Riocreux, biskopen av *Basse-Terre et Pointe-à-Pitre* (Guadeloupe), den 12. september i kirken Saint-Ignace de Paris.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil, B. (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Kardinal Louis-Ernest Dubois (1856-1929) *1901
* Erkebiskop Jean-Arthur Chollet (1862-1952) *1910
* Biskop Héctor Raphaël Quilliet (1859-1928) *1914
* Biskop Charles-Albert-Joseph Lecomte (1867-1934) *1921
* Kardinal Achille Liénart (1884-1973) *1928
* Erkebiskop Marcel Lefebvre (1905-1981) *1947
* Biskop Georges-Henri Guibert C.S.Sp. (1915-1997) *1950
* Biskop Gilbert Guillaume Marie-Jean Aubry (1942- ) *1976
* Biskop *Xavier-Marie Baronnet* S.J. (1927-2012) *1995

## Referanser